KLUBI 700
540 kg kaaluv hobune langes Roger'i peale,
murdes ta vaagnaluu pooleks.
Vaid see üks viga maksis Rogerile peaaegu ta elu.
Mis viga see oli
ja kuidas kõik siiski erakordse imega päädis?
Kohe näeme.
Ta on mu väikevend
ja see oli valus teda sellises seisus näha.
Oleksin teinud mida iganes ta heaks.
Eriti veel, et päästa teda sellest piinavast valust.
Greg ja ta vend Roger kasvasid üles El Dorados, Arkansases
ja Roger oli täiega kiindunud hobustesse.
Ta treenis kõvasti ja osales erinevatel rodeo-võistlustel.
2010. aasta juunis käitus ta tütre hobune kummaliselt,
msipeale Roger hüppas talle selga, et näha, milles asi.
Haarasin hobuse selga hüpates ainuüksi sadulakaarest kinni,
aga ei tõstnud jaluseid üles
ja see oleks ääre pealt läinud mulle mu elu maksma.
Hobune tõusis tagajalgadele ja maandus siis otse Rogeri peale.
Rogeri naine Saara mäletab seda hetke väga hästi.
Kuulsin vaid ta tohutut röögatust ja nägin teda siis maas lamamas.
Mu jalad olid laiali
ja see 544-kilone hobune oli otse mu parema jala peal.
See ei murdnud küll mu jalaluud ega selgroogu,
küll aga mu vaagnaluu.
Ta kisendas valust ja see oli kohutav.
Roger lennutati koheselt haigla traumakeskusesse,
kus kirurgid liitsid ta vaagna poltidega uuesti kokku.
Tal oli avatud vaagnaluumurd
ja meile näidati röntgenpilti, kus see oli poltidega kokku pandud.
See nõudis täielikku Jumala imet,
sest inimlikult ei näinud ma kuidagi, et ta võiks veel kunagi käima hakata.
Roger oli halvatud.
Ka tekkis tal peale operatsiooni sepsis
ja lootus ta taastumiseks kahanes veelgi.
Ta oli juba kaua haiglas olnud,
kuid sepsise tõttu läks kõik jälle allamäge.
Ta suutis vaevu rääkida, kui ütles: "Mul pole enam võitlusvaimu."
Sosistasin talle vastu: "Ma võitlen sinu eest."
See oli ainus kord mu elus, kus nägin teda nii viimse piiri peal,
kus ta mõistis, et ta seis on halb ja ta ei jaksa enam jätkata.
Rogeri ellujäämisvõitlus jätkus, kui kogu linn palvetas ta eest.
Paljud me sõbrad sõitsid tol õhtul kohale
ja olid meile toeks, sest nad teadsid, kui hull see seis on.
Palvetugi oli reaalselt kogetav.
Inimesed käisid teda pidevalt vaatamas
ja erinevad kogudused palvetasid ta eest.
Ei kujuta isegi ette,
kuidas oleksime ilma Jumalata sellest kõigest läbi läinud.
Roger taastus imekombel sepsisest ja pääses lõpuks taastusravisse.
Ta füsioterapeut mäletab hästi Rogeri indu hakata taas käima.
Mu eesmärk oli saada Roger taas hobustega ratsutama.
Peame sageli kõndimist nii loomulikuks looks,
aga ta pidi seda uuesti õppima, et jõuda sihile.
Kahjuks ei suutnud Roger peale kuudepikkust teraapiat ikka käia
Tal tekkis oma viimasel sessioonil üks mõte.
Oleksin suutnud elada mõttega, et Jumal muudab kogu mu elu suuna,
aga mitte kahetsusega, et ma isegi ei üritanud midagi muuta.
Nii tahtsin, et mulle ostetaks jalgratas.
Mu terapeut ei mõistnud seda, öeldes, et olen ju halvatud.
Ütlesin, et tean seda isegi väga hästi,
aga olen siiski valmis minema välja -
suur Jumal ja väike abitu mees,
kes igatseb käia rohkem kui keegi teine maamuna peal
ja pöörata see olukord 180* ümber.
Roger on väga otsusekindel
ega lepi sõnadega "ei" või "ma ei suuda".
Kui palusid tal teha midagi korra, ta tegi 10 korda.
Vot selline vend.
Nii ei kahelnud ma hetkekski, et ta ka saavutab oma eesmärgid.
Rogeril oli midagi, mida paljudel meist pole -
kindlat vankumatut tahet,
mispeale Jumal tegi kõik ülejäänu.
Tänu meeletule tööle ja rohketele palvetele
hakkas Roger taas käima,
rattaga sõitma ja lõpuks ka jooksma.
Ometi oli üks lugu veel, mis vajas ületamist.
Ütlesin oma naisele,
et pean vist tagasi hobuse selga saama.
Ta küsis: "Miks?"
ja ma vastasin, et pean saama tagasi ellu,
mida nautisin ja mis on täis rõõmu.
Pidin juba vaimses mõttes saama tagasi hobuse selga
ja see oli parim, mis juhtuda sai.
Rogeri armastus ratsutamise vastu süttis taas.
Ta tervis taastus nii hästi,
et täpselt 2 aastat peale õnnetust
osales ta oma esimesel jooksuvõistlusel.
Kõik panevad ta imelise tervenemise ustava Jumala arvele,
kes vastab palvetele.
Palve mängis selles kõiges kõige suuremat rolli,
aidates mitte vaid Rogerit,
aga ka kõiki, kes nö ootasid Jumala järele -
õed, arstid ja kõik teised.
Küsimus on vaid palves ja Jumala tegutsemises me elus.
Sajad inimesed palvetasid mu venna eest.
Olen enam kui kindel, et ilma palveteta poleks ta täna siin.
Tõsine õnnetus, mis võinuks lõppeda hoopis teisiti.
Nii olen enam kui nõus, et palve muudab kõike.
Üks võrratu lugu usklike sõpradega on see,
et nad kõik tulevad kokku palvesse, kui midagi on valesti.
Piibel ütleb, et kus 2-3 on üheskoos,
seal kätkevad palved veelgi enam mõjujõudu.
Nii tahame ka me täna liita oma palved te palvetega,
uskudes, et Rogeri lugu on kinnitanud te usku.
Siin on veel kinnitavaid lugusid.
Vermontist pärit Peggy
tundis 20-eluaastate alguses esimest korda
karpaalkanali sündroomi tunnuseid.
63-aastaselt kannatas ta endiselt selle krooniliste valude käes.
Siis aga kuulis me saadet vaadates Gordonit palumas just nimelt käte eest
"Tundsite kui üht võnget või elektrit läbimas te käsi.
See on Jumala tervendav vägi,
mis taastab te sõrmenukid ja kahandab põletikku."
Peggy võttis selle sõna vastu
ega ole peale seda kogenud enam mingit valu.
Wyomingust pärit Bonnie vaatas ka me saadet.
Kuuldes Terryt ütlemas:
"Kellegi südame ümber on kogunenud vesi
ja te seis on üsna tõsine.
Jumal tervendab teid,
nii et kogu raskus kaob ja te energia taastub.
Lihtsalt hakake Teda kiitma ja tänama."
Bonnie võttis selle usus vastu.
Järgmisel arstlikul läbivaatusel ütles ta arst, et ta süda on tervenenud.
Kas pole mitte imeline?
Kuidas saada osa imest?
Lihtsalt läbi tänu.
Kas pole imeline?
Jumal ütleb Piiblis, et läheksime tänuga Tema ette,
sest see on Tema tahe me suhtes Jeesuse kaudu.
Nii et tehkem siis seda!
Te ei pea tänama Jumalat oma probleemi eest,
vaid tänage Teda lahenduse eest, sest Tema ise on see lahendus.
Mille järele te igatsete raskuste ja probleemide korral?
Vastuste järele.
Kes see vastus on?
Jeesus.
Jeesus on vastus kõigile inimeste vajadustele.
Peate vaid pöörduma Ta poole,
mõistes, et Tema on vastus ja lahendus
ja paludes Tal tulla te ellu.
Ta teeb seda.
Jeesus ütleb Piiblis,
et kus 2-3 on Tema nimel koos, seal on Tema nende keskel.
Nii oleme me ka üheskoos Jumala nimel koos,
kuulutades Tema päästet ja tervendavat väge;
Tema meelevalda ja risti löömist,
sest Tema vermete läbi olete te terveks saanud.
Nii et me palume ja usume, lastes Jumalal teha kõik ülejäänu.
Paluge siis koos meiega.
Kõikväeline Jumal, me tuleme Su ette,
sest Sina oled vastus kõigi me vajaduste suhtes.
Me täname Sind,
et Sa tood vastuse veel enne, kui jõuame seda paludagi.
Su vermete läbi on see vastus juba olemas
ja me oleme terved.
Aitäh, et vastad me palvetele.
Aitäh Sinu ligiolu eest.
Siruta oma käsi, et saata korda imesid.
Ilmuta oma au me ihudes just praegu.
Las Sinu riik tulla ja Su tahe sündida me ihudes just praegu.
Me palume, et kõik, mida oled meie jaoks plaaninud,
tuleks esile me ihudes ja saaks tehtud just praegu.
Me täname Sind selle eest
ja võtame selle nüüd Jeesuse nimel vastu.
Kellelgi on reflukshaigus,
mis pole taandunud ei rohkete ravimite
ega millegi muu peale.
Jumal tervendab teid.
Ta on võimeline sulgema korralikult selle sulgurlihase,
et maomahlad ei liiguks enam söögitorusse.
Kogesite, kuidas midagi toimus te söögitorus,
mistõttu olge terve Jeesuse nimel.
Las te söögitoru olla taas normaalne, ilma ühegi probleemita.
Las kõik olla nii nagu Jumal on algselt loonud.
Olge terve ja terviklik!
Kellelgi pole piisavalt seljaajuvedelikku.
Mis iganes ka seda ei põhjusta - Jumal tervendab selle just praegu
ja kõik on jälle normaalne.
Kiitke ja tänage Teda, sest lahendus on juba käes.
Keegi teist kaotab salkude kaupa juukseid,
mistõttu ta pealagi on kohati kiilas.
Jumal taastab kõik Jeesuse nimel
ja te juuksed kasvavad tagasi, otsekui teil poleks midagi olnudki.
Kellegi ninasõõrmed on paistes.
Ma ei tea, kas allergia või mõne põletiku tõttu,
aga te olete pannud jääkuubikuid põsesarnadele,
et võtta paistetust maha.
Jumal tervendab selle loo, sest Ta on selleks võimeline.
Lihtsalt uskuge seda.
Tõstke oma käed Ta poole
ja tänage Teda, et Ta tervendab ja kutsub teid.
Tundiste, kuidas see läbistas kogu te näo.
See lugu on muudetud ega tule enam kunagi tagasi.
Te olete terve Jeesuse nimel.
Ma ei tea, kas tegu on sama isikuga, kel oli probleeme seljaajuvedelikuga,
aga te lülisammas on olnud kõver, kuid Jumal tõmbab selle nüüd sirgu.
Kõik, mis oli kõver, läheb sirgu ja te saate jälle otse seista.
Võtke see vastu Jeesuse nimel.
Keegi on vigastanud paremat puusa ja on seetõttu ratastoolis.
Teid ootaks ees valulik taastusravi,
aga Jumal suudab kõrvaldada selle valu
ja tervendada teid just praegu.
Saagu see puus terveks, Jeesuse nimel,
et saaksite jälle valuvabalt ja ebamugavustundeta käia.
Issand, me täname Sind Su ohvri eest ristipuul,
Su ülestõusmise eest ja Su armastuse eest meie vastu.
Täname Sind kõige eest, mida oled teinud ja tegemas
ja Su plaanide eest igaühe meie suhtes.
Aitäh Sulle selle kõige eest Jeesuse nimel, aamen.
Andke meile teada, kui olete terveks saanud
või kui ka vajate eestpalvet.
See on meie rõõm ja eesõigus seista koos teiega palves.
Järgmisena lugu metskassist, kes tekitas oma vastastes alati hirmu.
Kuniks vähk ta enda niitis.
Kust ammutas ta jõudu selle surmava haiguse võitmiseks,
naasedes taas võimsalt väljakule?
Ta räägib sellest kohe peagi ise.
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja unistab kellekski saamisest.
Ometi vajavad nad meie abi selles.
Mida küll teha?
Mida küll öelda?
Kuidas end tunda?
Siin tulebki "Superraamat" appi,
varustades lapsi moraalsete ja vaimsete tõdedega
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uusimatest osadest.
Lisaks kaks koopiat teistega jagamiseks.
Telli "Superraamat" juba täna ja vaata, kuidas imed sünnivad!
Vaatamata koroonale ei juhtunud Mike'i ja Martha äriga midagi.
Nad nägid languse asemel hoopis isegi kasvu.
Mis on siis nende edu võti?
Saate kohe teada.
Mike ja Martha on alati tundnud rõõmu inimeste aitamisest.
Mõlemad on kasvanud üles koguduse õhkkonnas,
kus õpetati kümnise maksmisest.
Samas oli see enamuse nende elust pigem kohustus kui rõõm.
Maksin kümnist, sest tundsin, et pean seda tegema,
aga see ei tulnud siirast südamest.
Nii kartsin aastaid anda, kuigi teadsin südames, et peaksin.
Abielludes aga muutus nende südamehoiak andmise suhtes.
Nad tahtsid aidata rahaliselt hädasolevaid inimesi,
mistõttu nad hakkasid toetama CBN'i ühingut Operatsioon Õnnistus.
Tahtsin, et me raha jõuaks laia maailma,
aidates inimesi, kes abi tõeliselt vajavad.
Muidugi meeldiks meile endilegi käia neis eripaigus,
kuid meie annetatud raha Operatsioon Õnnistusele
saadab nii palju rohkem korda kui me ise seda eales suudaks.
Hea on teada, et oleme avaldanud mingitki mõju.
Isegi, et me ise ei saa seal olla,
saame toetada vahenditega, mille kaudu inimesi aidata.
Mike ja Martha tegelevad oma firma alt
kodude seisukordade kontrolliga.
Ühtlasi teeb Martha ka nende firma raamatupidamist.
Nii on ta aastate jooksul esimesena näinud,
kuidas Jumal on nende firma eest hoolt kandnud.
See pole igakord olnud lihtne
näha eelolevat nädalat töödest suht tühjana.
See paneb mõtlema: "Kas ikka peaks nii palju andma?"
Samas, vaatamata tühjale kalendrile, avab Jumal jälle uksi
ja klientide kõnesid tuleb kui Vändrast saelaudu.
Peale oma südamehoiaku muutmist hakkas ka nende firma kasvama
ja nad on üha enam suurendanud oma annetusi.
Alates ajast, mil hakkasime CBN'ile rohkem annetama,
oleme näinud ka nii paljusid õnnistusi.
Me firma on kasvanud vähemalt 150%.
Tundub, et mida rohkem anname, seda õnnistatumad oleme.
Ühtlasi on CBN osa nende igapäevaelust.
Marthale meeldib alustada päeva CBN'i päevasõnadega.
See on väga rahustav ja annab kogu päevale õige tooni.
Mulle meeldib kuulda Klubi 700'st
kristlikke seisukohti kõige maailmas toimuva kohta.
Tean, et saan usaldada, mida sealt kuulen.
Mike'i ja Martha sõnul on usaldus kõige võti.
Olles ise ustavad ja seades andmise oma prioriteediks,
on nad ka näinud Jumalat tegutsemas nende heaks.
Seda isegi keerulisel koroona ajal.
Osadel kodude kontrollijatel on rasked ajad.
Meid aga koroona ei mõjutanud ja me firma tegelikult isegi kasvas.
Ainult jumal sai seda teha.
Nii julgustavad nad teisigi
tegema seda ususammu ja hakkama andma südamest,
et näha siis, kuidas Jumal seda kasutab.
Andke! Andke midagigi
ja vaadake, mida Jumal selle ühe anniga teeb.
2/3 oma elust olin andmise suhtes tõrkuv
ega usaldanud Jumalat.
Elu muutus aga täiega, kui hakkasin andma.
Nii pole muud öelda, kui vaid peate tegema selle sammu
ja te ei kahetse seda.
Mulle meeldib Mike'i ausus,
öeldes, et oli enamuse elust tõrkuv ega uskunud Jumala tõotustesse.
Ta tahtis hoida asjadest kinni
ja mitte seada Jumalat ega andmist esikohale.
Kuid te kuulsite täna ta tunnistust -
tunnistust Jumala ustavusest ja oma sõna täitmisest.
See on imeline tõotus
ja kui te pole sellest veel kinni haaranud,
siis palun tehke seda!
Jumala tõotus on:
"Kui vaid kuuletud mulle ja lased mul end aidata,
saab sul ka olema piisavalt."
Kuidas kuuletuda Jumalale?
Öeldes: "Siin on mu kümnis, annetused ja elu.
Tahan olla helde ja andev."
Kogu evangeeliumi tuum peitub ka andmises.
"Sest nõnda on Jumal maailma armastanud, et Ta andis"
Kui see teile lõpuks kohale jõuab,
muutute ka heldeks andjaks, otsides võimalusi anda.
Te ei hoia enam midagi tagasi, vaid tahate olla helded.
Seda tehes saab aga imelisi asju sündima.
Tegu pole mingi ajutise või juhusliku teemaga.
Kui tahate hakata andma ja olla ustav selles,
siis võtke meie või TV7'ga ühendust.
Järgmisena lugu NFL'i kõrge lennuga mängijast.
Kuidas pidi siis see metskass õppima uuesti käima
ja kuidas ta on täna tugevam kui eales varem?
Saate peagi teada.
RÕÕM - PÜÜA SEE KINNI!
Kaitsja Josh Basco
on üks Kentucky Metskasside võimsamaid "relvi".
Kuid alles kaks hooaega tagasi niitis vähk selle "sõdalase" jalust.
Ta elas üle kolm operatsiooni ja pidi uuesti käima õppima.
Milline lugu peitub siis ta metsiku tagasipöördumise taga?
Saate kohe teada.
190 cm pikkust ja pea 136 kg puhast lihasmassi -
see on Kentucky Metskasside kaitsja Josh Basco,
kes tekitab vastastes korralikku hirmu.
Sõdalane otse väljakul.
See tulevane NFL staar on tuntud
nii oma meeskonnakaaslaste kui treenerite seas
kui keegi, kes on üdini aus ja väärikas.
Ta on üks neid väheseid, keda oma karjääri jooksul kohata.
Ta pole ainuüksi andekas sportlane,
aga ta on ka erakordne inimene ja noor mees.
Josh oli alles 5-aastane, kui unistas juba NFL's mängimisest.
Kogusin juba väikese poisina naabruskonna lapsed kokku
ja meil käis keset küla kõva mäng.
Kujutasin end ette NFL'i mängijana.
Mul oli oma fännisärk ja ma tähistasin võitu nagu profid.
Kuigi ta kasvas üles kristlikus kodus, ei saanud Joshist kristlast.
Minu jaoks oli see vaid pühapäevane kirikus käimine
ja ei midagi enamat.
See aga muutus 2018. aastal ühel NFCA üritusel.
Ta jäi ürituse lõppedes veel sinna,
öeldes oma alandlikul ja tasasel, samas kindlal moel:
"Tahaksin rääkida teiega täna oma elu andmisest Jeesusele."
See valmistas mulle rõõmu.
Nägin, mida tähendab elu koos Jeesusega.
Küsimus pole vaid Tema poole palvetamises,
vaid täisväärtuslikus suhtes Temaga ja Tema usaldamises,
lastes Tal juhtida oma elu.
Joshi elu muutus aga peagi raskeks.
Vaid 4 kuud peale kristlaseks saamist
soovitas ta treener tal kontrollida oma jalale tekkinud laiku.
Biopsia näitas, et tegu on pahaloomulise melanoomiga
ehk teisisõnu vähiga.
Josh aga ei muretsenud üldse nii palju enda,
kui oma pere ja meeskonnaliikmete pärast.
Nähes nende reaktsiooni tahtsin olla tugev nende jaoks,
et nad teaks, et võitlen ja kõik saab jälle korda.
Meeskonna treener ütles,
et Joshi otsus järgida Jeesust vaid mõni kuu enne oma diagnoosi,
sai tema tugevuseks.
See on paljuski seotud tema usuga ja suhtega Jeesusega.
Ta on tänu sellele jõudnud väga kaugele,
olles kindel ja vankumatu.
Selle asemel, et seada Jumala headus kahtluse alla,
usaldas Josh veelgi enam Jumalat.
Mul oli mu usk, ma teadsin, kellele ma elan
ja miks olen üldse siin.
Nii toetusin Jumalale ja usaldasin Teda,
teades, et mis iganes ka poleks, olen Tema plaanide keskel.
See on ka see, mis mind läbi kandis.
Vähiga võitlus nõudis kokku kolme operatsiooni.
Joshi taastumine läks raskelt.
Ta pidi lausa uuesti käima õppima.
Kuid tema pühendumine taastusravile ja innukus väljakule tagasi saada
inspireerisid nii ta kaaslasi kui treenereid.
Ta oli kui jõuetalon kogu me meeskonna jaoks.
Isegi ajal, kui tal oli saadud diagnoosi tõttu raske,
ilmus ta alati naeratus huulil välja ja julgustas oma meeskonnakaaslasi.
See andis kõigile jõudu.
Tõelise võitlejana
oli Josh 4 kuud peale operatsiooni tagasi mänguväljakul.
Vähivabana.
Räägime hetkeks Josh Bascost,
kes on lõpuks ometi taas tagasi.
See on tõeliselt ülev ja julgustav tunne kogu ta meeskonnale.
Inimlikult tundus, et see pole võimalik,
aga Kristuses on kõik asjad võimalikud.
Ma tõesti usun seda.
Sel kõigel on palju suurem tähendus, kui tead, millest ta on läbi läinud.
Kogu sellest vähist läbiminek,
järjepidevus ja südikus ning ellusuhtumine -
ta on mees, kes teab, et on armu läbi pääsenud
ja nii on ta ka armuline teiste suhtes.
Usun, et Jumal kasutab mind ja mu positsiooni
kõigi noorte meeste heaks, kes veel ei usu Temasse,
et nad hakkaks seda videot nähes mõtlema:
"Wau, tahaksin sellest rohkem teada saada."
Jeesus on üks ja ainus tõeline Kuningas,
kes on armastav ja hooliv.
Ta on meie taevane Isa,
kes on alati olemas ja su lähedal.
Nii usun ka, et ma pole kunagi üksi, sest Issand on minuga -
minu ümber ja kõrval ja kõiges, mida teen.
Nüüd aga aeg vaatajate küsimusteks. Oled valmis?
Maddy: "On see ikka piibellik minna palvekliinikusse eestpalvele?
Nägin unenäo,
kus Jumal juhtis mind seda tervenemise nimel tegema.
Samas kardan, sest ei taha teha midagi mittepiibellikku."
Jaakobuse 5:14 on öeldud:
"Kui keegi teie seast on haige,
siis ta kutsugu kogudusevanemad enese juurde"
Nii et minge palvekliinikusse, kus on mõned "vanemad"
ja las nad panna oma käed teie peale.
Võtmesõna aga on "usupalve", mis tõsta teid üles.
Nii et kui Jumal näitas teile unes, et peate minema palvekliinikusse,
siis tehke seda ometi!
Piiblis on mitmeid salme, mis seda kinnitavad.
Palvekliinikud said alguse Seattle's
ja mu meelest on imeline,
et neil inimestel on usku uskuda tervenemistesse
ja nad on valmis palvetama teie eest, pannes oma käed te peale.
See on enam kui piibellik.
Lõpetuseks aga Roomlastele 12:12:
"Olge rõõmsad lootuses, vastupidavad viletsuses,
püsivad palves!"
Olge õnnistatud ja näeme taas!
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas